Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: Az Alapokmányt a 217/1998. (XII. 30.) Korm. rendelet (a továbbiakban: Rendelet) 70. §-a (1) bekezdésének
Paragraph Index: 512

5. pont Ha a beruházó nem azonos a beruházás lebonyolítójával, akkor jelen pontban rögzíteni szükséges a megbízott szervezet nevét, adószámát és címét. Ez esetben a vállalkozási szerződéseket a beruházó nevében a lebonyolító kötheti. 6.1. pont A szervezet megnevezését és a szervezet nevében eljáró és aláírásra felhatalmazott személyek nevét kell rögzíteni. Teljesítés igazolásra jogosult személyek alatt értendők azok a szakmailag felelős személyek, akiket a részfeladat elvégzésének leigazolására felhatalmaztak. 6.2. pont A szervezet megnevezését és a szervezet nevében eljáró utalványozási joggal rendelkező, aláírásra felhatalmazott, az ÁHH-hoz aláírás bejelentő kartonon bejelentett személyek nevét kell beírni Rendelet 74. § (2) bekezdésében foglaltaknak megfelelően. Amennyiben az utalványozási jog a pénzügyminiszter engedélyével államháztartáson kívüli szervezetnek kerül átadásra, a pénzügyminiszter engedélyét az első okmány benyújtásakor csatolni kell. 7.1. pont A központi beruházás végrehajtásához szükséges források évenkénti és forrásnemenkénti bontását tartalmazza. Az egyes sorok fogalmi meghatározása: — Az első sor tartalmazza a részfeladat teljes ráfordításának összegét. A tárgyévet megelőző évek ráfordításai oszlopban a ténylegesen kifizetésre került összegeket, a tárgyévi ráfordítások oszlopban az előirányzatokat, a következő évek ráfordításai oszlopokban a tervezett ráfordításokat kell szerepeltetni. — Az a) sor tartalmazza az adott évben a központi költségvetésből az alapokmányban rögzített részfeladatra fordítható központi támogatás összegét. — A b) sorba a fejezeti kezelésű előirányzatoknál adott évre megtervezett, illetve év közben módosított többletbevételeket kell szerepeltetni. — A c) sor a fejezeti kezelésű beruházási előirányzat-felhasználási számlán lévő előző évek támogatási és bevételi maradványát tartalmazza. — A d) sorban kell szerepeltetni az intézményi számlán lévő előző évek támogatási és bevételi maradványát. — Az e) sor tartalmazza a fejezeti kezelésű előirányzatot nem növelő intézményi bevételi forrást. — Az f) sorban kell rögzíteni a kincstári körön kívüli megvalósító által a fejezeti lebonyolítási számlára befizetett, előirányzatot nem növelő hozzájárulásának összegét. — A g) sor a fejezeti kezelésű előirányzaton megtervezett, előirányzat-módosítással az intézménynek leadott bevétellel fedezett kiadási előirányzatot tartalmazza. 7.2. pont. Amennyiben a részfeladat több forrásból valósul meg, abban az esetben jelölni kell a forrásnemek igénybevételi sorrendjét. 8.1. pont. Ide kell beírni az adott fejezeti kezelésű előirányzatról biztosított kiadási és bevételi előirányzatokat előirányzati csoportonként és kiemelt jogcímenként. Ennek egyezni kell a 7.1. pont a), b), c) és g) sorának a tárgyévi előirányzatok oszlopban szereplő források együttes összegével. 8.2. pont. A központi beruházás keretében finanszírozható költségnemek (nem KTK-nkénti) anyagi és műszaki összetételét és azok forint összegét kell beírni. Anyagi, műszaki összetétele alatt értendő az építés, technológiai szerelés, gépbeszerzés, importbeszerzés, tervezés, kisajátítás és kártalanítás stb. 8.3. pont. Amennyiben az engedélyező a központi beruházás megvalósítása érdekében az előleg folyósításáról intézkedik, a kockába „I” betűt kell beírni, és a jogszabályra való hivatkozás kitöltése kötelező. Ha előleg nem folyósítható az „N” betűt kell beírni. 9.1. és 9.2. pontba a részfeladat befejezésének tervezett határidejét és a beruházás befejezését követő pénzügyi elszámolás végső határidejét kell beírni. Az Alapokmány aláírója az a kötelezettségvállaló személy lehet, akit a Beruházásismertető 5. pontjában a jóváhagyó az előirányzat felett rendelkező személyként megjelölt. Az ellenjegyző a Fejezet utalványozási rendjében rögzített személy lehet. Ellenjegyzés nélküli okmányt az ÁHH nem fogad be. Az Alapokmányt 3 példányban kell benyújtani az Államháztartási Hivatal illetékesség szerinti Főosztályára. 2001/155. szám Amennyiben az előirányzat más fejezethez kerül átadásra, az átadó és átvevő fejezet által is aláírt Alapokmányt 4 példányban kell benyújtani. Az ÁHH által befogadott és visszaigazolt Alapokmány egy másolati példányát a benyújtó köteles a megvalósító részére megküldeni. Kitöltési útmutató a „Feladatfinanszírozási Engedélyokirat” elnevezésű okmányhoz

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes